stanford-oval/wikipedia huggingface dataset:
Face.com
הערות שוליים

↑  אבנר קשתן וגילעד נס, קומברס הציגה מערכת זיהוי פנים שמקשרת לפייסבוק, באתר כלכליסט, 16 בפברואר 2010
↑  פייסבוק רכשה את face.com הישראלית בכ-100 מיליון דולר, באתר TheMarker‏, 18 ביוני 2012
↑  Robin Wauters, Face.com's API Now Lets Developers Scan 5,000 Photos Per Hour, Free Of Charge, TechCrunch, ‏2011-02-10 (באנגלית אמריקאית)
1601

שנת 1601 היא השנה הראשונה במאה ה-17. זוהי שנה רגילה, שאורכה 365 ימים. 1 בינואר 1601 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
נולדו

2 במאי – אתנסיוס קירכר, מלומד ישועי גרמני (נפטר ב-1680)
17 באוגוסט – פייר דה פרמה, מתמטיקאי צרפתי (נפטר ב-1665)
22 בספטמבר – אן מאוסטריה, אשתו של לואי השלושה עשר מלך צרפת ואמו של בנו המלך לואי הארבעה עשרה (נפטרה ב-1666)
נפטרו

24 באוקטובר – טיכו ברהה, אסטרונום דני (נולד ב-1546)
ראו גם

ילידי 1601‎
נפטרים ב-1601‎
Cospas-Sarsat

Cospas-Sarsat היא יוזמה בין-לאומית בתחום חיפוש והצלה בעזרת לוויינים שמהווה חלק של מערכת מצוקה ובטיחות ימית גלובלית. היומזה החלה לאחר חתימת על ההסכם על ידי ארצות הברית, ברית המועצות, צרפת וקנדה בשנת 1979. פרוש השם הוא הלחם של ביטוי ברוסית "Космическая Система Поиска Аварийных Судов" (Latin script: "Cosmicheskaya Sistema Poiska Avariynyh Sudov") ו-"Search And Rescue Satellite-Aided Tracking" באנגלית. הלוויין הראשון של המערכת שוגר ביוני 1982 וכבר בספטמבר אותה שנה נרשמה הצלה ראשונה בעזרת המערכת. כיום על ההסכם חתומים 200 מדינות. עד דצמבר 2022 המערכת הצילה כ-60 אלף אנשים בכ-20 אלף אירועי מצוקה. בשנת 2022 המערכת הייתה מצילה כ-10 אנשים כל יום בממוצע.
המערכת מסוגלת לאתר מיקום שידור של אותות מצוקה שמשודרות על ידי ספינות, כליי טיס או אנשים ולהעביר את המידע לארגוני חיפוש והצלה רלוונטיים. נכון לשנת 2023 האותות משודרות בתדר 406-MHz. משואת רדיו מתקדמת שמשדרת אות מצוקה מעבירה גם מידע על מיקומה בהתבסס על ציוד ניווט לווייני.
בנוסף ללוויינים המערכת כוללת 29 תחנות משימה שמעבירים את המידע למרכזי הצלה לאומיים או אזוריים.
נכון לשנת 2023 לווייני המערכת כוללים:
- 5 לוויינים במסלול לווייני נמוך LEOSAR
- 12 לוויינים במסלול גאוסטציונרי GEOSAR
- 48 לוויינים במסלול לווייני בינוני MEOSAR
ציוד המערכת מהווה ציוד נוסף ללוויין ששוגר למטרות אחרות - לווייני תקשורת, לווייני מיזוג אוויר, לווייני מערכת ניווט לוויינית וכו'.
מבחינת התפתחות המערכת היא התחילה עם לווייני LEOSAR, מעבר הדרגתי לשימוש בלווייני GEOSAR וב-13 בדצמבר 2016 החל שימוש בלווייני MEOSAR. ציוד שהותקן בלווייני "גלילאו" יכול להעביר בחזרה למשואת רדיו ששיגרה אות מצוקה מסר על כך שאות מצוקה נקלט במערכת. ציוד שתומך במערכת הותקן גם בלווייני סדרת "אלקטרו L".
1277

שנת 1277 היא השנה ה-77 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

1 ביולי – ביברס, הסולטאן הממלוכי של מצרים (נולד ב-1223)
ראו גם

ילידי 1277‎
נפטרים ב-1277‎
FYI (ערוץ טלוויזיה אמריקאי)

| --- | --- |
ערוץ 10
 פרטי הערוץ
 מדינה:  ארצות הברית ארצות הברית
 קטגוריה:  לייף סטייל, ריאליטי
 סוג:  ערוץ טלוויזיה
 תאריך השקה:  16 בנובמבר 1998 
 בעלות:  A&E נטוורקס 
 שפה:  עברית ואנגלית
 משרד ראשי:  ניוארק
 שיטת שידור:  PAL, DVB
 הצפנה:  NDS
 http://www.fyi.tv
 
FYI הוא ערוץ טלוויזיה אמריקאי השייך לחברת A&E Television Networks ומשדר תוכניות בנושאי לייף סטייל, ריאליטי, קולינריה ושיפוצים.
בדצמבר 2013 הערוץ מותג מחדש בתור FYI, כערוץ לייף־סטייל וריאליטי. בישראל הערוץ הוחלף בערוץ Lifetime.
היסטוריה

ערוץ ביוגרפיה (באנגלית: Biography Channel) היה ערוץ אמריקאי בבעלותה של חברת A&E Television Networks, שעלה לשידור ב-1 בינואר 1999 בארצות הברית. הערוץ שידר תוכניות דוקומנטריות, מיני סדרות וסרטים אודות אישים מובילים בתחומי התרבות, אמנות, בידור, היסטוריה, פוליטיקה, עסקים, כלכלה וחברה. בין המדינות בהן הופץ ערוץ ביוגרפיה: קנדה וארצות הברית, ספרד, אנגליה, אוסטרליה, גרמניה, איטליה, אמריקה הלטינית וישראל.
בישראל שודר הערוץ בזכיינות על ידי חברת טלעד. הערוץ שידר במשך 18 שעות ביממה בעברית ובאנגלית (עם תרגום לכתוביות בעברית). הערוץ עלה לשידור בנובמבר 2005 ב-yes הטלוויזיה בלוויין, ועלה לשידור גם ב-HOT בספטמבר 2008. לאחר מיתוגו מחדש, HOT ו-yes החליפו אותו בערוץ Lifetime הפונה לקהל צופים נשי, ושייך גם כן לחברת A&E Networks.
תכנים (עד המיתוג המחודש)

ביוגרפיות אודות אישים ידועים, כגון מוזיקאים, אמנים, אנשי ממשל וכלכלה, ראשי עולם הפשע ומנהיגים מתחומים שונים, וסדרות העוקבות באופן רציף אודות סיפוריהם של סלבריטאים, שחקנים הוליוודים, דוגמניות ואנשי בידור מוכרים דוגמת "התפקיד ששינה את חיי".
סדרות העוקבות אחר שגרת החיים והעבודה של קבוצות שונות באוכלוסייה, דוגמת הסדרה "כוח נשי" – המתחקה אחר שגרת העבודה של שוטרות בארצות הברית.
סדרות תמה החוקרות תופעות דרך האנשים שבמרכזן כמו "רצח בערוץ ביוגרפיה".
ראיונות עם אישים מפורסמים על בסיס סיפור חייהם.
סדרות אירוח – ביניהן "ויליאם שטנר: ללא מעצורים" המשלבת בין ראיונות בארבע עיניים לסקירה ביוגרפית.
הפקות מקור ישראליות של ביוגרפיות על אישים בולטים בישראל, דוגמת אורנה פורת, יעל דיין, יעקב פרי, נתן שרנסקי, יגאל תומרקין, בני גאון ועוד.
ראו גם

Lifetime
הערות שוליים

↑  אלכסנדר כץ, ערוץ ביוגרפיה מקבוצת NMC בבעלות האחים אדרי עובר שינוי. מ-14 בספטמבר הוא ייקרא ערוץ Lifetime - מותג אמריקאי שזוכה להצלחה בארה"ב ובעולם. הלוח החדש ישלב תכנים של ערוץ ביוגרפיה עם סדרות דוקו-ריאיליטי וסרטי הטלוויזיה של Lifetime., באתר אייס, 3 בספטמבר 2014
הלוגו הקודם של הערוץ בישראל
1831

שנת 1831 היא השנה ה-31 במאה ה-19. זוהי שנה רגילה, שאורכה 365 ימים. 1 בינואר 1831 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

10 במרץ – נוסד לגיון הזרים הצרפתי
19 במרץ – שוד הבנק הראשון בארצות הברית מתרחש בבנק העירוני בניו יורק (לעתיד סיטיבנק)
29 במרץ – התמרדות הבוסנים כנגד הכיבוש העותמאני מתחילה
1 ביוני – ג'יימס קלארק רוס הוא האדם הראשון שמגיע לקוטב הצפוני המגנטי
21 ביולי – הכתרת לאופולד הראשון, מלך הבלגים, המלך הראשון של בלגיה
1 באוגוסט – גשר לונדון נפתח
21 באוגוסט – מרד העבדים של נט טרנר בארצות הברית
24 באוגוסט – צ'ארלס דרווין מתבקש להצטרף למסעה של הספינה ביגל
24 בספטמבר – מתגלה "פסיפס אלכסנדר"
27 בדצמבר – צ'ארלס דרווין מתחיל את מסעו ההיסטורי באוניית הצי המלכותי "ביגל"
נולדו

3 במרץ – ג'ורג' פולמן, תעשיין ממציא ויזם אמריקאי (נפטר ב-1897)
16 במאי – דניאל מנינג, עיתונאי ופוליטיקאי אמריקאי, מזכיר האוצר ה-37 של ארצות הברית (נפטר ב-1887)
13 ביוני – ג'יימס קלרק מקסוול, פיזיקאי סקוטי (נפטר ב-1879)
24 ביוני – רבקה הרדינג דייוויס, סופרת ועיתונאית אמריקאית, פעילה למען קבוצות שוליים בחברה, כולל שחורים, ילידים, נשים ועניים (נפטרה ב-1910)
28 ביוני – יוזף יואכים, כנר, מנצח ומורה ממוצא יהודי (נפטר ב-1907)
8 ביולי – ג'ון פמברטון, ממציא משקה הקוקה-קולה (נפטר ב-1888)
6 באוקטובר – ריכרד דדקינד, מתמטיקאי גרמני (נפטר ב-1916)
19 בנובמבר – ג'יימס גרפילד, נשיא ארצות הברית (נרצח ב-1881)
9 בדצמבר – מוריס הירש, נדבן יהודי (נפטר ב-1896)
נפטרו

27 ביוני – סופי ז'רמן, מתמטיקאית, פיזיקאית ופילוסופית צרפתייה (נולדה ב-1776)
4 ביולי – ג'יימס מונרו, הנשיא החמישי של ארצות הברית (נולד ב-1758)
14 בנובמבר – איגנץ פלייל, מלחין צרפתי יליד אוסטריה (נולד ב-1757)
14 בנובמבר – גאורג וילהלם פרידריך הגל, פילוסוף גרמני (נולד ב-1770)
16 בנובמבר – קרל פון קלאוזביץ, הוגה דעות ואיש צבא פרוסי (נולד ב-1780)
ראו גם

1831 במדע‎
ילידי 1831‎
נפטרים ב-1831‎
Boys (סרט)

| --- | --- |

כרזת הסרט בשפה ההולנדית
 בימוי:  מישה קאמפ
 הופק בידי:  איריס אוטן סנדר ואן מיורס פיטר קויג'פרס
 תסריט:  כריס וסטנדורפ ג'א-פיטר אנדרל
 עריכה:  קתרינה תורלר
 שחקנים ראשיים:  חייס בלום קו זאנגבליט
 מוזיקה:  רוטגר ריינדרס
 צילום:  מל ואן אסן
 מדינה:  הולנד הולנד
 חברת הפקה:  Pupkin Film
 חברה מפיצה:  ABC Cinemien/ABC Distribution
 שיטת הפצה:  וידאו על פי דרישה 
 הקרנת בכורה:  9 בפברואר 2014
 משך הקרנה:  76 דקות
 שפת הסרט:  הולנדית
 סוגה:  סרט להט"בי
 דף הסרט ב־IMDb
 
Boys (בהולנדית: Jongens) הוא סרט דרמת התבגרות הולנדי עטור פרסים משנת 2014 בבימויו של מישה קאמפ  ובכיכובם של חייס בלום וקו זאנגבליט. הסרט הוקרן לראשונה ב-9 בפברואר 2014.
תקציר העלילה

סיגר (חייס בלום) הוא תלמיד תיכון בן 15, המתגורר יחד עם אביו האלמן תיאו (טון קאס), ואחיו אדי (ג'ונאס סמולדרס), אשר מתעמתים ביניהם בתדירות גבוהה, בעקבות מות אמו בתאונת דרכים קטלנית. יחד עם חברו הטוב ביותר סטף (סטיין טברן), סיגר מתקבל לנבחרת הריצה של מועדון הספורט המקומי. השניים, יחד עם שני תלמידים נוספים, טום (מיירון ווטס) ומארק (קו זאנגבליט), נבחרים לייצג את המועדון באליפות לאומית של מרוץ שליחים. על מנת לנצח, הארבעה חייבים להתאמן יחד באופן אינטנסיבי.
יום אחד, הארבעה מחליטים ללכת לשחות בנהר סמוך. לאחר שסטף וטום עוזבים, סיגר ומארק נשארים לשחות לבד. מארק מנשק את סיגר, שמיד לאחר מכן מנשק את מארק בחזרה. סיגר המבולבל מתעקש שהוא לא הומו וחוזר לביתו. למרות התקרית, השניים נשארים ידידים קרובים. כאשר סטף פוגש בנערה מקומית בשם קים (רייצ'ל ורדל) ומתחיל לצאת איתה, סיגר מרגיש לחץ חברתי לחזר אחר החברה הטובה ביותר שלה, ג'סיקה (לוטה שולץ), ולדכא את רגשותיו כלפי מארק.
באחד מסופי השבוע, צוות האתלטיקה נוסע ביחד למחנה אימונים. בלילה הראשון, סיגר מתגנב החוצה, ומארק הולך בעקבותיו. השניים רוכבים באופניים אל חוף הים, שם הם מבלים את שארית הלילה בנשיקות, ונחים זה בזרועות זה. כשהם חוזרים הביתה מהמחנה, סיגר, ג'סיקה, סטף, וקים יוצאים יחדיו לבלות ביריד. ביריד הם פוגשים את מארק, שמעוניין להצטרף אליהם. עם זאת, סיגר חושש כי האמת תצא לאור, והוא מנסה להתעלם ממארק. ג'סיקה מנשקת את סיגר, והשניים עוזבים את המקום, משאירים את מארק פגוע וחסר אונים.
מספר ימים לאחר מכן, סיגר מנסה לפצות עם מארק, ומציע לו ללכת לשחות יחד באותו ערב. עם זאת, באותו הערב תיאו ואדי מתעמתים זה עם זה, לאחר שתיאו מגלה שאדי פוטר מעבודתו כחודש לפני כן, וכי הוא מבלה ברכיבה על אופנועים עם חבריו. תיאו קושר את אופנועו של אדי עם שרשרת. סיגר יוצא לחפש אחר אדי, ולשכנע אותו לחזור הביתה. אדי מסרב, אך מציע לסיגר טרמפ במכוניתו. בדרכם, הם כמעט פוגעים במארק, בעודו רוכב על אופניו. מארק שואל את סיגר מדוע הוא לא הופיע לפגישה שקבעו, אך סיגר לא עונה לו ועוזב את המקום.
ביום של תחרות מרוץ השליחים, סיגר פונה אל מארק ומתנצל. מארק מאחל לסיגר בהצלחה עם העמדת הפנים שלו (ברומזו למערכת היחסים הרומנטית של סיגר עם ג'סיקה), והשניים בסופו של דבר לא מתפייסים. למרות זאת, הקבוצה מנצחת בתחרות. סיגר, אדי, תיאו וסטרף חוגגים יחד את הניצחון בארוחת ערב בבית המגורים של סיגר ומשפחתו. תיאו, שמבין שבנו אדי כבר איננו ילד קטן, מחזיר לו את האופנוע שלו והשניים מתפייסים. סטף מחמיא לסיגר על הביצוע שלו בתחרות, ופרט - על שיתוף הפעולה שלו עם מארק. בארוחת הערב, תיאו מבחין כי סיגר מתנהג בצורה יוצאת דופן, ושואל אותו אם הוא בסדר. סיגר עונה שלא, עולה על האופנוע של אדי, ועוזב את המקום.
בסצנת הסיום של הסרט, סיגר נוסע על הכביש באופנוע של אדי, כאשר מארק רוכב מאחוריו, מחבק אותו. השניים מחייכים זה לזה, ונראים מאושרים.
שחקנים ודמויות

| שם השחקן/נית | שם הדמות | אודות הדמות |
| --- | --- | --- |
| גיגס בלום | סיגֵר |  |
| קו זאנגבליט | מארק | חברו לקבוצה ומושא אהבתו של סיגר |
| ג'ונאס סמולדרס | אדי | אחיו של סיגר |
| טון קאס | תיאו | אביהם האלמן של סיגר ומארק |
| סטיין טברן | סטף | חברו הטוב ביותר וחברו לקבוצה של סיגר |
| מיירון ווטס | טום | חברו לקבוצה של סיגר |
| לוטה שולץ | ג'סיקה | חברתה הטובה ביותר של קים ו"בת-זוגו" של סיגר |
| רייצ'ל ורדל | קים | חברתה הטובה ביותר של ג'סיקה ובת-זוגו של סטף |
רקע

בתחילה, הסרט שודר ב-9 בפברואר 2014 כסרט טלוויזיה ב-NPO Zapp, ערוץ טלוויזיה הולנדי המיועד לילדים ובני-נוער. הסרט זכה להצלחה רבה כל כך, עד כדי כך שחברת ההפצה ABC Cinemien/ABC Distribution החלטיה בסופו של דבר להפיץ את הסרט גם בבתי הקולנוע בהולנד. ההפצה הייתה להצלחה רבה גם כן, והסרט נמכר להפצה במדינות רבות נוספות, בהן ארצות הברית, גרמניה, הממלכה המאוחדת, טאיוואן, פולין וצרפת.
כמו כן, הסרט הוקרן במספר פסטיבלי קולנוע ברחבי העולם, בין השאר בסיאטל, ונקובר, אטלנטה וסן פרנסיסקו.
פסקול

עיצוב הסאונד בוצע על ידי מרקו ורמאס. חלק מהמוזיקה המלווה את הסרט הופקה על ידי רוטגר ריינדרס.
פסקול הסרט כולל, בין השאר, את השירים הבאים:
I Apologize (Dear Simon) בביצוע Moss (השיר מלווה את כתוביות הפתיחה והסיום של הסרט)
Love Like This בביצוע Kodaline
Just a Boy בביצוע Angus & Julia Stone
Princes בביצוע Oscar & The Wolf
Midnight City בביצוע M83
פרסים ומועמדויות

| רשימת פרסים ומועמדויות> שנה | רשימת פרסים ומועמדויות> אירוע | רשימת פרסים ומועמדויות> פרס | רשימת פרסים ומועמדויות> קטגוריה | רשימת פרסים ומועמדויות> חתן/חתני הפרס | רשימת פרסים ומועמדויות> תוצאה |
| --- | --- | --- | --- | --- | --- |
| 2014‏ | Cinekid‏ | Cinekid Film Award‏ | סרט המשפחה ההולנדי הטוב ביותר | מישה קאמפ | זכייה |
| 2014‏ | Giffoni Film Festival‏ | Golden Gryphon‏ | GENERATOR +13 Section‏ | מישה קאמפ | מקום שני |
| 2016‏ | International Emmy Awards‏ | Emmy‏ | Kids: TV Movie/Mini-Series‏ | מישה קאמפ | מועמדות |
| 2015‏ | KASHISH Mumbai International Queer Film Festival‏ | Jury Award‏ | הסרט העלילתי באורך מלא הטוב ביותר | מישה קאמפ (בימוי) Pupkin Film (הפקה) | זכייה |
| 2014‏ | Lucas - International Festival of Films for Children and Young People‏ | Lucas‏ | סרט הנעורים הטוב ביותר | מישה קאמפ | זכייה |
| 2014‏ | Nederlands Film Festival‏ | Dutch Film Critics Award‏ |  | מישה קאמפ | זכייה |
| 2014‏ | Nederlands Film Festival‏ | Golden Calf‏ | שחקן המשנה הטוב ביותר | טון קאס | זכייה |
| 2014‏ | Nederlands Film Festival‏ | Golden Calf‏ | השחקן הראשי הטוב ביותר | גיגס בלום | מועמדות |
| 2014‏ | Nederlands Film Festival‏ | Golden Calf‏ | הבמאי הטוב ביותר של סרט באורך מלא | מישה קאמפ | מועמדות |
| 2014‏ | Nederlands Film Festival‏ | Golden Calf‏ | הצילום הטוב ביותר | מל ואן אסן | מועמדות |
| 2014‏ | Seattle International Film Festival‏ | Audience Award‏ | הסרט הטוב ביותר | מישה קאמפ | מועמדות |
| 2014‏ | Zlín International Film Festival for Children and Youth‏ | Children's Jury Main Prize‏ | סרט הנעורים הטוב ביותר | מישה קאמפ | זכייה |
| 2014‏ | Zlín International Film Festival for Children and Youth‏ | Golden Apple‏ | הסרט באורך מלא הטוב ביותר | מישה קאמפ | זכייה |
| 2014‏ | Zlín International Film Festival for Children and Youth‏ | Milos Macourek Award‏ |  | גיגס בלום | זכייה |
| 2014‏ | Zlín International Film Festival for Children and Youth‏ | Prize of the Ecumenical Jury‏ |  | מישה קאמפ | זכייה |
| 2014‏ | Zlín International Film Festival for Children and Youth‏ | Golden Slipper‏ | סרט הנעורים באורך מלא הטוב ביותר | מישה קאמפ | מועמדות |
הערות שוליים

↑  "BOYS (PG)". British Board of Film Classification. נבדק ב-17 ביולי 2015. {{cite web}}:  (עזרה)
↑  54TH ZLÍN FILM FESTIVAL AWARDS, ‏2014
↑  "Telefilm jongens gaat toch bioscioop" [Television movie "Jongens" to theatres] (בהולנדית). 17 באפריל 2014. נבדק ב-24 בספטמבר 2014. {{cite web}}:  (עזרה)
↑  "Jongens grote winnaar jeugdfilmfestival Tsjechie" ["Jongens" big winner at the youth film festival Czech Republic] (בהולנדית). 4 ביוני 2014. נבדק ב-24 בספטמבר 2014. {{cite web}}:  (עזרה)
↑  van Hoeij, Boyd (5 במאי 2014). "Boys film review". www.hollywoodreporter.com. נבדק ב-24 בספטמבר 2014. {{cite web}}:  (עזרה).
↑  "Boys". www.siff.net. אורכב מ-המקור ב-2014-09-17. נבדק ב-24 בספטמבר 2014. {{cite web}}:  (עזרה)
↑  "Boys (Jongens)". www.queerfilmfestival.ca. אורכב מ-המקור ב-2014-09-13. נבדק ב-24 בספטמבר 2014. {{cite web}}:  (עזרה)
↑  "Boys". www.outonfilm.org. אורכב מ-המקור ב-2014-09-28. נבדק ב-24 בספטמבר 2014. {{cite web}}:  (עזרה)
↑  "Boys". אורכב מ-המקור ב-2016-03-04. נבדק ב-14 בספטמבר 2014. {{cite web}}:  (עזרה)
1605

שנת 1605 היא השנה החמישית במאה ה-17. זוהי שנה רגילה, שאורכה 365 ימים. 1 בינואר 1605 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

16 בינואר – המהדורה הראשונה של דון קישוט יוצאת לאור במדריד
13 באפריל – פיודור השני יורש את מקומו של בוריס גודונוב כצאר של רוסיה
16 במאי – פאולוס החמישי מתמנה לאפיפיור
27 בספטמבר – צבא שוודיה מובס בידי האיחוד הפולני-ליטאי בקרב קירשהולם
5 בנובמבר – מזימת אבק השרפה מתרחשת באנגליה
-
ללא תאריך מסוים:
בעקבות השינויים הגאופוליטיים שיצרו המלחמות האיטלקיות באירופה בשנים 1494-1559 - מאבק הגוולפים והגילבינים נעשה לבלתי רלוונטי, עד כדי מינוי של גילביני לאפיפיור - פאולוס החמישי (מבית בורגזה)
דמיטרי הכוזב הראשון תופס את מקומו של פיודור השני
נפטרו

13 באפריל – בוריס גודונוב, צאר רוסי (נולד ב-1551)
ראו גם

ילידי 1605‎
נפטרים ב-1605‎
Fais Que Ton Reve Soit Plus Long Que La Nuit (אלבום)

Fais que ton rêve soit plus long que la nuit הוא אלבום מוזיקה אלקטרונית מאת האמן והמוזיקאי ואנגליס. האלבום יצא בשנת 1972 בשפה הצרפתית. Fais que ton rêve soit plus long que la nuit הוא גם אלבום הסולו השני של ואנגליס. פירוש שם האלבום הוא: עשה, שחלומך יהיה ארוך יותר מאורכו של הלילה. האלבום מבוסס על מהומות הסטודנטים במאי 1968.
הפקת האלבום

Fais Que Ton Rêve Soit Plus Long Que La Nuit הוא קולאז' המשלב בין הקלטות אולפן לבין הקלטות שדה. יש בו הקלטות ודיאלוגים מרחובות העיר פריז בזמן אירועי מאי 1968, קטעי חדשות, שירי מחאה וסיסמאות, לצד מוזיקה שהוקלטה באולפן ההקלטות יורופה-סונור רקורדס.
כל הקטעים הוקלטו על ידי ואנגליס כאשר הוא נתקע עם להקטו Aphrodite's Child בפריס בדרך מיוון ללונדון בה היו צריכים להגיע להקלטת האלבום Rain and Tear.
מהדורות

המהדורה הראשונה יצאה בצרפת בלבד בשנת 1972, יצאה ב-1975 ביוון, ויצאה שוב בצרפת בשנת 1977 במהדורה רשמית אחת ומאז לא יצאה במשך כמעט שלושים שנה עד לשנת 2008, אז יצאה על גבי תקליטור, ביוון בלבד.
רשימת שירים

| שם | זמן | הערות |
| --- | --- | --- |
| Fais que ton reve soit plus long que la nuit (חלק א) | 15:32 |  |
| Fais que ton reve soit plus long que la nuit (חלק ב) | 15:25 |  |
Faith (אלבום של ג'ורג' מייקל)

Faith (מאנגלית: אמונה) הוא אלבומו הראשון של ג'ורג' מייקל בקריירת הסולו שלו. האלבום אשר יצא בשנת 1987, הגיע למקום הראשון במצעד האלבומים של מגזין הבילבורד והיה לאלבום הראשון על ידי אומן סולו לבן אשר זכה לכבוש את מצעדי ה-R&B. ב-2003 הגיע האלבום למקום 480 ברשימת 500 האלבומים הגדולים בכל הזמנים של מגזין הרולינג סטון. בנוסף, הגיע האלבום לדירוג 79 בסקר שנערך ב-2005 על ידי ערוץ 4 הבריטי למציאת 100 האלבומים הגדולים ביותר של כל הזמנים. האלבום הצליח להכניס ארבעה סינגלים לראש המצעד בילבורד הוט 100, ובכך הפך מייקל לבן האמנים היחידים שעשו זאת[דרוש מקור].
האלבום זכה בפרס גראמי לאלבום השנה.
בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-472. מהדורה הבאה של הרשימה, שנערכה בשנת 2020, האלבום דורג במקום ה-151 ברשימת 500 האלבומים הגדולים בכל הזמנים. מגזין Spin כלל את האלבום במקום ה-270 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.
El Dorado World Tour

El Dorado World Tour היה סיבוב ההופעות השישי של הזמרת הקולומביאנית שאקירה. סיבוב ההופעות נדחה ל-3 ביוני 2018, והסתיים ב-3 בנובמבר 2018. בסיבוב ההופעות התקיימו כ-20 מופעים באירופה, מופע אחד באסיה, 21 מופעים באמריקה הצפונית ו-12 מופעים באמריקה הלטינית.
סיבוב ההופעות כלל כ-54 מופעים. סיבוב ההופעות הזה הוא סיבוב ההופעות השלישי בגודלו בכל הקריירה של הזמרת, כשקודמיו הם "Oral Fixation Tour", ו-"The Sun Comes Out World Tour". סיבוב ההופעות החל בהמבורג, גרמניה, והסתיים בבוגוטה, קולומביה.
דחיית סיבוב ההופעות

ב-10 בנובמבר, נודע כי שאקירה ביטלה מספר רב של הופעות עקב בעיות בקול. הרופאים של שאקירה אף אמרו כי ייתכן והיא תצטרך לבטל מופעים נוספים, אחרת קיימים סיכויים שהיא תפגע לעצמה בקול באופן בלתי הפיך.
שאקירה פרסמה באינסטגרם שלה שני מכתבים באנגלית ובספרדית, שבהם היא מתנצלת על הבעיה שנוצרה עקב הבעיה בקול שלה. לבסוף, ב-14 בנובמבר, הודיעה שאקירה ברשתות החברתיות כי כל סיבוב ההופעות יידחה לשנת 2018, עקב דימום במיתרי הקול שלה. ב-27 בדצמבר הודיעה כי החלימה וכי סיבוב ההופעות שלה יתחיל ביוני 2018.
רשימת השירים

להלן רשימת השירים שפרסמה שאקירה בטוויטר בנובמבר 2017.
"?Estoy Aquí" / "¿Dónde Estás Corazón" (רמיקס)
"She Wolf"
"Si Te Vas"
"Nada"
"Perro Fiel" (מכיל אלמנטים של "El Perdón")
"Underneath Your Clothes" (רמיקס)
"Me Enamoré"
"Inevitable"
"Chantaje" (בשיתוף מאלומה על צג רחב ומכיל אלמנטים של "Despedida")
"Whenever, Wherever" (מכיל אלמנטים של "Ojos Así" ו-"Despedida", בשילוב עם נאום אותו שאקירה נושאת, בזמן שמאחוריה מוצג הקליפ של "Trap")
"Tú"
"Amarillo"
"La Tortura" (בשיתוף אלחנדרו סאנס על צג רחב)
"Antología"
"Can’t Remember to Forget You" (רמיקס בסגנון הרגאיי בשילוב עם תופים לקראת סוף השיר)
"Loca" / "Rabiosa"
"(La La La (Brazil 2014)" / "Waka Waka (This Time for Africa" (מחרוזת)
רשימת השירים > הדרן

"Toneladas"
"Hips Don’t Lie"
"La Bicicleta" (בשיתוף קרלוס ויוס על צג רחב)
1832

שנת 1832 היא השנה ה-32 במאה ה-19. זוהי שנה מעוברת, שאורכה 366 ימים. 1 בינואר 1832 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

9 בפברואר – ייסוד העיר ג'קסונוויל בפלורידה
26 בפברואר – החוקה הפולנית מבוטלת על ידי הצאר ניקולאי הראשון
11 במאי – יוון מכריזה עצמאות מהאימפריה העות'מאנית
12 במאי – בכורת האופרה "שיקוי האהבה" מאת דוניצטי
7 ביוני – נכנס לתוקפו חוק הרפורמה של 1832, שמטרתו לבטל את העיוותים בייצוג הבוחרים בבחירות לפרלמנט הבריטי
נולדו

בתאריך לא ידוע מדויק סביב שנה זו נולד הצב ג'ונתן (כנראה בקע מהביצה ב-4 בדצמבר 1832-חי עדיין גם ב-2024)
6 בינואר – גוסטב דורה, צייר ופסל צרפתי (נפטר ב-1883)
23 בינואר – אדואר מאנה, צייר צרפתי (נפטר ב-1883)
27 בינואר – לואיס קרול (צ'ארלס לוטווידג' דודג'סון), סופר ומתמטיקאי בריטי (נפטר ב-1898)
17 במרץ – וולטר גרשם, מדינאי אמריקני בכיר (נפטר ב-1895)
15 באפריל – וילהלם בוש, צייר, משורר, סאטיריקן ומאייר קריקטורות גרמני (נפטר ב-1908)
19 באפריל – חוסה אצ'גרי, מחזאי, מתמטיקאי, כלכלן ופוליטיקאי ספרדי, זוכה פרס נובל לספרות (נפטר ב-1916)
16 באוגוסט – וילהלם וונדט, פיזיולוג ופסיכולוג גרמני (נפטר ב-1920)
29 בספטמבר – חיים אופנהיים, רבה של טורון (נפטר ב-1891)
2 באוקטובר – אדוארד טיילור, אנתרופולוג בריטי, ממניחי היסוד למדע האנתרופולוגיה (נפטר ב-1917)
26 בנובמבר – מרי אדוארדס ווקר, פעילה פמיניסטית אשר פעלה לביטול העבדות ובעד זכויות נשים (נפטרה ב-1919)
29 בנובמבר – לואיזה מיי אלקוט, סופרת אמריקאית ("נשים קטנות") (נפטרה ב-1888)
8 בדצמבר – ביירנסטרנה ביירנסון, סופר נורווגי (נפטר ב-1910)
15 בדצמבר – גוסטב אייפל, מהנדס ואדריכל צרפתי שנודע כאדריכל מגדל אייפל (נפטר ב-1923)
נפטרו

20 בפברואר – ג'ון וייט, מנתח ואספן בוטני אירי (נולד ב-1756)
4 במרץ – ז'אן-פרנסואה שמפוליון, מפענח כתב החרטומים ומייסד תורת האגיפטולוגיה (נולד ב-1790)
22 במרץ – יוהאן וולפגנג פון גתה, סופר, מחזאי ומדען גרמני (נולד ב-1749)
13 במאי – ז'ורז' קיווייה, מדען, פלאונטולוג וזואולוג צרפתי (נולד ב-1769)
25 במאי – יעקב לורברבוים- הגאון מליסא, רב, מחבר 'נתיבות המשפט'(נולד ב- 1770)
31 במאי – אווריסט גלואה, מתמטיקאי צרפתי (נולד ב-1811)
6 ביוני – ג'רמי בנת'ם, פילוסוף בריטי (נולד ב-1748)
22 ביולי – נפוליאון השני, קיסר צרפת, בנו של נפוליאון בונפרטה (נולד ב-1811)
24 באוגוסט – סאדי קרנו, פיזיקאי ומהנדס צבאי צרפתי (נולד ב-1796)
21 בספטמבר – וולטר סקוט, משורר וסופר סקוטי (נולד ב-1771)
ראו גם

1832 במדע‎
ילידי 1832‎
נפטרים ב-1832‎
1275

שנת 1275 היא השנה ה-75 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

26 בפברואר – מרגרט מאנגליה, המלכה הרעיה של אלכסנדר השלישי (נולד ב-1240)
15 באוגוסט – לורנצו טייפולו, הדוכס ה-46 של ונציה
ראו גם

ילידי 1275‎
נפטרים ב-1275‎
1786

שנת 1786 היא השנה ה-86 במאה ה-18. זוהי שנה רגילה, שאורכה 365 ימים. 1 בינואר 1786 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

נוסדה העיר רייקיאוויק
1 באוגוסט – קרוליין הרשל מגלה את כוכב השביט הראשון מבין השמונה שגילתה
8 באוגוסט – ז'אק באלמה ומישל פקארד מעפילים לראשונה לפסגת המון בלאן
נולדו

18 בנובמבר -  קרל מריה פון ובר, מלחין גרמני (נפטר ב-1826)
7 בינואר – ג'ון קאטרון, שופט בית המשפט העליון של ארצות הברית (נפטר ב-1865)
24 בינואר – וולטר פורוורד, מזכיר האוצר של ארצות הברית ה-15 (נפטר ב-1852)
24 בפברואר – וילהלם גרים, אחד מהאחים גרים (נפטר ב-1859)
7 באפריל – ויליאם רופוס קינג, סגן הנשיא ה-13 של ארצות הברית (נפטר ב-1853)
13 ביוני – וינפילד סקוט, הגנרל המפקד של צבא ארצות הברית (נפטר ב-1866)
17 באוגוסט – דייווי קרוקט, גיבור עם אמריקני מהמאה ה־19 (נפטר ב-1836)
31 באוגוסט – מישל שוורל, כימאי צרפתי (נפטר ב-1889)
18 בנובמבר – קרל מריה פון ובר, מלחין, מנצח, פסנתרן, גיטריסט ומבקר מוזיקה גרמני, מראשוני המלחינים החשובים של האסכולה הרומנטית (נפטר ב-1826)
12 בדצמבר – ויליאם מרסי, פוליטיקאי אמריקני (נפטר ב-1857)
15 בדצמבר – אדוארד קולס, מושל אילינוי השני (נפטר ב-1868)
נפטרו

4 בינואר – משה מנדלסון, הוגה דעות יהודי (נולד ב-1729)
7 במרץ – פרנץ בנדה, כנר ומלחין בוהמי (נולד ב-1709)
21 במאי – קרל וילהלם שלה, כימאי שוודי (נולד ב-1742)
19 ביוני – נתנאל גרין, גנרל בכיר בצבא הקונטיננטלי במהלך מלחמת העצמאות של ארצות הברית (נולד ב-1742)
17 באוגוסט – פרידריך "הגדול", מלך פרוסיה (נולד ב-1712)
ראו גם

ילידי 1786‎
נפטרים ב-1786‎